JAS ยืนยันใช้วิธีลดทุนตัดหุ้นที่ซื้อคืน หลังครบกำหนดกลางมิ.ย.นี้
JAS กำหนดวันจำหน่ายหุ้นที่ซื้อคืนในวันที่ 19-23 มิ.ย.นี้ เผยเตรียมพร้อมลดทุนจดทะเบียนโดยการตัดหุ้นที่ซื้อคืนทันทีเมื่อพ้นกำหนดดังกล่าว
27 มี.ค. 2558

บริษัท จัสมิน อินเตอร์เนชั่นแนล จำกัด (มหาชน) หรือ JAS ระบุว่า วันที่บริษัทซื้อหุ้นคืนครบกำหนด 6 เดือน คือวันที่ 18 มิ.ย.58 โดยบริษัทกำหนดวันจำหน่ายหุ้นที่ซื้อคืนในวันที่ 19-23 มิ.ย. 58 และเมื่อพ้นกำหนดนั้นแล้วบริษัทจะทำการลดทุนจดทะเบียนที่ชำระแล้วทันที โดยวิธีตัดหุ้นจดทะเบียนเท่ากับจำนวนหุ้นที่ซื้อคืน ซึ่งเป็นการปฏิบัติตามกฎระเบียบของตลาดหลักทรัพย์แห่งประเทศไทย ที่บริษัททำมาตลอดในการซื้อหุ้นคืนทุกครั้ง